open-index/open-wikipedia-markdown huggingface dataset:
மட்டஞ்சேரி அரண்மனை அருங்காட்சியகம், கொச்சி

**மட்டஞ்சேரி அரண்மனை அருங்காட்சியகம், கொச்சி**, இந்தியாவின் கேரள மாநிலத்தின் கொச்சியில் உள்ள மட்டஞ்சேரி அரண்மனையில் அமைந்துள்ளது. இது எர்ணாகுளத்தில் இருந்து 12 கிலோமீட்டர் தொலைவில் உள்ளது. இந்த அரண்மனை கீழைத்தேசச் செல்வாக்குடன் கூடிய போத்துக்கேயக் கட்டிடக்கலைப் பாணியிலான மிகப் பழைய எடுத்துக்காட்டுக்களுள் ஒன்று. இதனால் இது வரலாற்று நோக்கிலும், கட்டிடக்கலை நோக்கிலும் தனித்துவமானது ஆகும்.

அரண்மனைக்கு அருகில் இருந்த கோயிலொன்றைச் சேதப்படுத்தியதற்கான இழப்பீடாகவும், அரசரைச் அமைதிப்படுத்துவதற்குமாக இந்த அரண்மனை 1545 ஆம் ஆண்டளவில் போத்துக்கேயரால் கட்டப்பட்டு கொச்சி அரசரான வீர கேரள வர்மருக்கு அளிக்கப்பட்டது. எனினும், ஒல்லாந்தர் காலத்தில் இந்த அரண்மனை பாரிய திருத்த வேலைகளுக்கு உள்ளானது. இதனால் இது "டச்சு அரண்மனை" என்றும் அழைக்கப்படுகிறது. இரண்டு மாடிகளைக் கொண்ட, சதுரவடிவிலான இந்தக் கட்டிடத்தில் நீளமானதும், இடவசதி கொண்டதுமான அறைகள் உள்ளன. நடு முற்றத்தில் அரச குடும்பத்தின் குலதெய்வமான பழையனூர் பகவதியின் கோயில் உள்ளது.

அருங்காட்சியகம் இக் கட்டிடத்தின் மேல்மாடியில் மே 1985 ஆம் ஆண்டில் அமைக்கப்பட்டது. இங்கே கொச்சி அரசர்களின் உருவப்படங்கள், பல்லக்குகள், உடைகள், ஆயுதங்கள், குடைகள், வாள்கள், தபால்தலைகள், நாணயங்கள் போன்ற பலவிதமான பொருட்கள் காட்சிக்கு வைக்கப்பட்டுள்ளன. 1864 ஆம் ஆண்டிலிருந்து அரசாண்ட அரசர்களின் ஆளுயர உருவப்படங்கள், பெரிய மண்டபம் ஒன்றில் வரிசையாக வைக்கப்பட்டுள்ளன.

## இவற்றையும் பார்க்கவும்
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

## வெளியிணைப்புகள்

* இந்தியத் தொல்லியல் ஆய்வகத்தின் இணையத்தளத்தில்

பகுப்பு:கேரள அருங்காட்சியகங்கள்
பகுப்பு:கேரளத்தில் உள்ள அரண்மனைகள்
பகுப்பு:தொல்லியல் அருங்காட்சியகங்கள்
பகுப்பு:கொச்சியிலுள்ள அருங்காட்சியகங்கள்
புடோல்

**புடோல்** அல்லது **புடலை**, *snake gourd*, தாவர வகைப்பாடு: *Trichosanthes cucumerina* ) என்பது வெள்ளரிக் குடும்பத்தைச் சேர்ந்த தாவர இனம் ஒன்றாகும். இதன் காய் **புடலங்காய்** எனப்படுகிறது. இக் காய்கள் சுமார் 1.5 மீ நீளம் வரை வளரக் கூடியவை. பொதுவாக இவை 50 செ.மீ இருந்து 75 செ.மீ நீளமுடையவை. இந்திய, தமிழர் சமையலில் இடம் பெற்ற காய். இது குழம்பு, கூட்டு, பொறியல் என பல் வகையாக சமைக்கக் கூடியது. தெற்காசியா, தென்கிழக்காசியா நாடுகளில் இது பெரிதும் பயிரிடப்படுகிறது. ஆப்பிரிக்க நாடுகளில் விளைச்சல் குறைவாக இருக்கும் காலங்களில், சிவந்த புடலங்காய், தக்காளிக்கு மாற்றாகவும், சமையலில் பயன்படுத்தப்படுகிறது.

## வாழிடங்கள்
இதன் தாயகத்தைக் குறிப்பிட்டு சொல்ல இயலாது. ஏனெனில்,*Trichosanthes cucumerina* என்ற தாவரயினமானது, தெற்கு ஆசியா, தென்கிழக்காசியா,  இந்தியா, வங்காளதேசம், நேபாளம், பாக்கித்தான், இலங்கை, இந்தோனேசியா, மலேசியா, மியான்மர், தென்சீனா, (குவாங்ஷி, யுன்னான்). ஆகிய நாடுகளின் காடுகளில்,அதனதன் நாட்டு இனமாக கண்டறியப்பட்டுள்ளது. வட ஆத்திரேலியாவிலும் இது,அந்நிலத்தின் நாட்டு இனமாகக் கருதப்படுகிறது. புளோரிடாவிலும், சில ஆப்பிரிக்க நாடுகளிலும்,  இந்தியப் பெருங்கடல்,  பசிபிக் தீவுகள் தீவுகளிலும் இவை அறிமுகப்படுத்தப்பட்டு இயல்பாக வளருகின்றன.

## காட்சியகம்

File:Trichosanthes anguina.jpg|உலர் தாவரக அட்டை
File:Thichosanthes cucumerina, the snake gourds, variable fruit shapes and colors as seen in cultivation.jpg|புடலங்காயின் பல்வேறு வளர்நிலை நிறங்கள்
Image:Trichosanthes Cucumerina aka Snake Gourd.jpeg|வளர்ந்த நெட்டைப் புடலங்காய்
Image:Trichosanthes cucumerina flower.jpg|thumb|*T. cucumerina* இரவில் பூக்கும் இயல்புடையது. Here, it is shown in the process of unfurling.



## மேற்கோள்கள்

பகுப்பு:வெள்ளரியினங்கள்
பகுப்பு:காய்கறிகள்
பகுப்பு:சீனத் தாவரங்கள்
பகுப்பு:தமிழ்நாட்டின் தாவரங்கள்
பயற்றம்

**பயற்றம்** (பேச்சு வழக்கு: பயத்தம்) அல்லது **பயற்றங்கொடி** (பேச்சு வழக்கு: பயத்தங்கொடி) என்பது அவரை (bean) வகையைச் சார்ந்த ஒரு தாவரம்.  இது நீண்ட கொடியாக 35-75 செமீ அளவு வளரும். இதன் காய் **பயற்றங்காய்** என அழைக்கப்படுகிறது. இது ஆபிரிக்க, சீன, தெற்காசிய, இந்திய, இலங்கையில், தமிழர் சமையலில் பெரிதும் பயன்படுத்தப்படுகிறது.

## தமிழர் சமையலில்
தமிழர் சமையலில் பயத்தங்காயை பிரட்டல் கறியாக ஆக்குவர். சாம்பார், சோறு அல்லது புட்டுக் குழையலிலும் சேர்ப்பர்.

## மேற்கோள்கள்

பகுப்பு:காய்கறிகள்
பகுப்பு:அவரையினங்கள்
தொல்லியல் அருங்காட்சியகம், கோல் கும்பாசுத் தொகுதி

**தொல்லியல் அருங்காட்சியகம், கோல் கும்பாசுத் தொகுதி** இந்தியாவின் கர்நாடக மாநிலத்தின் பீசப்பூர் மாவட்டத்தில் உள்ள ஒரு தொல்லியல் அருங்காட்சியகம் ஆகும். பீசப்பூர், சோலாப்பூருக்குத் தெற்கே 110 கிலோமீட்டர் தொலைவிலும், தார்வாடுக்கு 204 கிலோமீட்டர் வடக்கிலும் அமைந்துள்ளது. கிபி 1489 முதல் 1686 வரையான காலப்பகுதியில் அரசாண்ட ஆதில்சாகியினரின் தலைநகரமாக விளங்கியது பீசப்பூர். மதம் சார்ந்ததும், மதம் சாராததும், பாதுகாப்புத் தொடர்பானதுமான பல கட்டிடங்கள் இக் காலத்தில் பீசப்பூர்ப் பகுதியில் அமைக்கப்பட்டன.

அருங்காட்சியகம், கோல் கும்பாசுத் தொகுதியில் அமைந்துள்ள "நாக்குவார் கானா" (எக்காள இல்லம்) என்னும் கட்டிடத்தில் அமைந்துள்ளது. 1892 ஆம் ஆண்டில் இது ஒரு மாவட்ட அருங்காட்சியகமாகத் தொடங்கப்பட்டது. பின்னர் 1982 ஆம் ஆண்டில் இது ஒரு கள அருங்காட்சியகமாக ஆக்கப்பட்டது. இக்கட்டிடம் ஆதில்சாகிக் கட்டிடக்கலைப் பாணியில் அமைக்கப்பட்டது. உயரமான மேடையில், பருமனான தூண்களின் மீது தாங்கப்பட்ட உயரமான வளைவுகளுடன் இது அமைந்துள்ளது. ஆறு காட்சிக்கூடங்களைக் கொண்டு அமைந்த இந்த அருங்காட்சியகத்தின் மூன்று காட்சிக்கூடங்கள் நிலத் தளத்திலும் மற்றவை மேல் தளத்திலும் உள்ளன.

இந்த அருங்காட்சியகத்தில், அரபி, பாரசீகம், கன்னடம், சமசுக்கிருதம் ஆகிய மொழிகளிலான கல்வெட்டுக்கள்; இந்து, சமண சமயங்களைச் சேர்ந்த சிற்பங்கள்; நடுகற்கள்; படங்களுடன் கூடியதும், இல்லாததுமான கையெழுத்துப்படிகள்; நாணயங்கள்; மரச்செதுக்கு வேலைகள்; தளவிரிப்புகள்; நிலப்படங்கள்; சிற்றோவியங்கள் போன்ற பல பொருட்கள் காட்சிக்கு வைக்கப்பட்டுள்ளன. இக் காட்சிப் பொருட்கள் கிபி ஆறாம் நூற்றாண்டுக்கும் 18 ஆம் நூற்றாண்டுக்கும் இடைப்பட்ட காலப்பகுதியைச் சேர்ந்தவை.

## இவற்றையும் பார்க்கவும்
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

## வெளியிணைப்புகள்
* இந்தியத் தொல்லியல் ஆய்வகத்தின் இணையத்தளத்தில் 

பகுப்பு:கர்நாடக மாநிலத்திலுள்ள அருங்காட்சியகங்கள்
பகுப்பு:தொல்லியல் அருங்காட்சியகங்கள்
தாரியா தௌலத் பாக்

**தாரியா தௌலத் பாக்**  என்பது திப்பு சுல்தானின் கோடைகால அரண்மனை ஆகும். இது மைசூரில் இருந்து 14 கிலோமீட்டர் தொலைவில் அமைந்துள்ளது. 1784 ஆம் ஆண்டில் கட்டப்பட்ட இதனைத் திப்பு சுல்தானின் தந்தையான ஐதர் அலி கட்டுவிக்கத் தொடங்கினார் எனினும் திப்பு சுல்தானே அதனைக் கட்டி முடித்தார். காவிரி ஆற்றின் தெற்குக் கரையில் இந்திய-சரசனியக் கட்டிடக்கலைப் பாணியில் அமைக்கப்பட்ட இந்த அரண்மனை அழகிய பூங்கா ஒன்றின் மத்தியில் அமைந்துள்ளது. 

1799 ஆம் ஆண்டில் திப்பு சுல்தான் பிரித்தானியரால் தோற்கடிக்கப்பட்ட பின்னர், இந்த அரண்மனையைப் பிரித்தானியத் தளபதி கேணல் வெல்லெசுலி தனது இருப்பிடமாகப் பயன்படுத்தினார். 1959 ஆம் ஆண்டில் இது தேசிய நினைவுச் சின்னமாக அறிவிக்கப்பட்டது. தற்போது இதன் ஒரு பகுதியில் திப்பு சுல்தான் அருங்காட்சியகம் இயங்கிவருகிறது.
## மேற்சான்றுகள்

பகுப்பு:கர்நாடக மாநிலத்திலுள்ள அரண்மனைகள்
தொல்லியல் அருங்காட்சியகம், ஹளபீடு

**தொல்லியல் அருங்காட்சியகம், ஹளபீடு** இந்தியாவின் கர்நாடக மாநிலத்தின் ஹாசன் மாவட்டத்தில் அமைந்துள்ள ஒரு தொல்லியல் கள அருங்காட்சியகம் ஆகும். இது 1970 ஆம் ஆண்டுகளின் தொடக்கத்தில் நிறுவப்பட்டது. இந்த அருங்காட்சியகத்தில் ஹளபீட்டிலும் அதைச் சுற்றியுள்ள பகுதிகளிலும் இருந்து பெறப்பட்ட 1500க்கு மேற்பட்ட அரும்பொருட்கள் உள்ளன. இவற்றுள் சிற்பங்கள், கட்டிடக் கூறுகள், கல்வெட்டுக்கள் போன்ற வரலாற்றுச் சிறப்புக் கொண்ட பொருட்கள் அடங்கும். இவை ஒரு மூடிய காட்சிக் கூடத்திலும், ஒரு திறந்தவெளிக் காட்சிக்கூடத்திலும் வைக்கப்பட்டுள்ளன. சமணத் தீர்த்தங்கரர் ஒருவரின் 18 அடி உயரச் சிலையொன்றும் இங்கு உள்ளது.

## இவற்றையும் பார்க்கவும்
* இந்தியாவில் உள்ள அருங்காட்சியகங்கள் பட்டியல்

## வெளியிணைப்புகள்
* இந்தியத் தொல்லியல் ஆய்வகத்தின் இணையத்தளத்தில் 

பகுப்பு:கர்நாடக மாநிலத்திலுள்ள அருங்காட்சியகங்கள்
பகுப்பு:தொல்லியல் அருங்காட்சியகங்கள்
தொல்லியல் அருங்காட்சியகம், பழைய கோவா

**தொல்லியல் அருங்காட்சியகம், பழைய கோவா** இந்தியாவின் ஒன்றியப் பிரதேசமான கோவாவின், தென்கோவா மாவட்டத்தில் உள்ளது. 1964 ஆம் ஆண்டில் நிறுவப்பட்ட இந்த அருங்காட்சியகம் 1981-82 காலப்பகுதியில் ஏற்றுக்கொள்ளப்பட்டது. அசிசியின் சாந்த பிரான்சிசு தேவாலயத்தின் பெண்துறவியர் மடப் பகுதியில் அமைந்துள்ள இது 8 காட்சிக்கூடங்களைக் கொண்டுள்ளது. இங்கே வரலாற்றுக்கு முந்திய காலத்துப் பொருட்கள் முதல், வரலாற்றுக்காலத் தொடக்கம், மத்தியகாலம் வரையிலான காலப்பகுதிகளைச் சேர்ந்த பொருட்கள் வரை உள்ளன. இந்த அருங்காட்சியகத்தின் சிறப்பு இங்குள்ள போத்துக்கீசர் காலத்து அரும்பொருட்கள் ஆகும். ஆளுனர்கள், வைஸ்ராய்கள் ஆகியோரின் உருவப்படங்கள், மரச் சிற்பங்கள், தூண்கள், போதிகைகள், தபால்தலைகள் என்பன இங்குள்ள போத்துக்கீசர் காலத்துப் பொருட்களுள் அடங்கும்.

## இவற்றையும் காண்க
* கடற்படை விமான அருங்காட்சியகம் (இந்தியா)
* கோவா அறிவியல் மையம்
* கோவா சித்ரா அருங்காட்சியகம்
* தொல்பொருள் அருங்காட்சியகம் மற்றும் உருவப்படக் காட்சிக்கூடம், கோவா
* மெழுகு உலகம் - மெழுகு அருங்காட்சியகமும் ஓவியக்கூடமும், கோவா
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

## வெளியிணைப்புகள்
* இந்தியத் தொல்லியல் ஆய்வகத்தின் இணையத்தளத்தில்

பகுப்பு:கோவா அருங்காட்சியகங்கள்
பகுப்பு:தொல்லியல் அருங்காட்சியகங்கள்
பகுப்பு:இந்திய அருங்காட்சியகங்கள்
இந்திய போர் நினைவு அருங்காட்சியகம்

**இந்திய போர் நினைவு அருங்காட்சியகம்** இந்தியாவின் தலைநகரமான புது டில்லியில் உள்ள செங்கோட்டையில் அமைந்துள்ளது. இந்த அருங்காட்சியகம், இந்தியாவிலும் வெளிநாடுகளிலும் பிரித்தானியரின் சார்பில், உலகப் போர்களில் கலந்துகொண்டவர்களைக் கௌரவிக்குமுகமாக அமைக்கப்பட்டது. செங்கோட்டையில் உள்ள நக்கர் கானா என்னும் கட்டிடத்தின் முதலாம், இரண்டாம் தளங்கள் இந்த அருங்காட்சியகத்துக்காக ஒதுக்கப்பட்டுள்ளன.

## இவற்றையும் பார்க்கவும்
* இந்தியாவில் உள்ள அருங்காட்சியகங்கள் பட்டியல்

## வெளியிணைப்புகள்
* இந்தியத் தொல்லியல் ஆய்வகத்தின் இணையத்தளத்தில்

பகுப்பு:தில்லி அருங்காட்சியகங்கள்
முட்டைக்கோசு

thumb|right|280px|முட்டைக்கோசு**முட்டைக்கோசு** அல்லது **முட்டைக்கோவா** அல்லது **கோவா** (*cabbage*) என்பது Brassicaceae (அல்லது Cruciferae) குடும்பத்தைச் சார்ந்த, சில சிற்றின வகைகளைக்(*Brassica oleracea* or *B.&nbsp;oleracea* var. *capitata*, var. *tuba*, var. *sabauda* or var. *acephala*) )  குறிக்கும்,  ஒரு கீரை ஆகும். இந்த பச்சை இலை மரக்கறி வகையானது, *Brassica oleracea* எனப்படும் ஒரு காட்டுவகை அல்லது இயற்கைவகையிலிருந்து பெறப்பட்டு, பயிர்ச்செய்கைக்கு உட்படுத்தப்பட்டு, பயிரிடும்வகை அல்லது பயிரிடப்படும் வகையாகி, மரக்கறியாக உணவில் பயன்படுத்தப்படும் ஒரு இனம் ஆகும். இது மிகக் குறுகிய தண்டையும், மிகவும் நெருக்கமாக அடுக்கப்பட்டிருக்கும் பெரிய இலைகளையும் கொண்டிருக்கும். இது பூக்கும் தாவர வகையில் வரும், இருவித்திலை, ஈராண்டுத் தாவரம் ஆகும். இது மனிதன், ஏனைய விலங்குகளுக்குத் தேவையான முக்கியமான உயிர்ச்சத்துக்களில் ஒன்றான ரைபோஃப்லேவின் (Riboflavin) எனப்படும் உயிர்ச்சத்து B2 அல்லது சேர்க்கைப்பொருள் E101 ஐக் கொண்டுள்ளது. இந்த உயிர்ச்சத்து பல வளர்சிதைமாற்றங்களில் முக்கியப் பங்கு வகிக்கும்.

## உணவில் முட்டைக்கோசு
கிழக்கு, மத்திய ஐரோப்பிய உணவில் முட்டைக்கோசு ஒரு முக்கிய இடத்தைப் பெறுகிறது. சலாட், சூப் ஆகியவற்றில் இது பெரிதும் பயன்படுத்தப்படுகிறது.

## முட்டைக்கோசு உற்பத்தி
முட்டைக்கோசை சீனா, இந்தியா, உருசியா பெரும்பான்மையாக உற்பத்தி செய்கின்றன.

## உசாத்துணைகள்

பகுப்பு:கீரைகள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
கோல் கும்பாசு

**கோல் கும்பாசு** () என்பது கிபி 1490 முதல் 1686 வரை பீசப்பூர் சுல்தானகத்தை ஆண்ட, ஆதில்சாகி மரபைச் சேர்ந்த முகம்மத் ஆதில் ஷா (1627-57) என்னும் சுல்தானின் சமாதிக் கட்டிடம் ஆகும். தென்னிந்தியாவில் உள்ள கர்நாடக மாநிலத்தில் பீசப்பூர் நகரில் உள்ள இக் கட்டிடம் 1659 ஆம் ஆண்டில் புகழ் பெற்ற கட்டிடக்கலைஞரான தாபுலைச் சேர்ந்த யாக்குத் என்பவரால் வடிவமைத்துக் கட்டப்பட்டது.

இக் கட்டிடம், 50 மீட்டர் (160 அடி) பக்கங்களைக் கொண்ட சதுர வடிவான கூடம் ஒன்றைக் கொண்டுள்ளது. இதன் கூரை 37.9 மீட்டர் (124 அடி) விட்டம் கொண்ட குவிமாடமாக அமைந்துள்ளது. இக் குவிமாடம், நவீனகாலத்துக்கு முற்பட்ட குவிமாடங்களில் உலகிலேயே இரண்டாவது பெரியது ஆகும்.

## வெளியிணைப்புகள்
* கோல் கும்பாசு பற்றிய இந்தியத் தொல்லியல் ஆய்வகத்தின் இணையத்தளப் பக்கம் 
* ஆச்நெட்  இணையத்தளம்
* கீழைத்தேசப் பண்பாட்டு நிறுவனம், டோக்கியோ பல்கலைக்கழகம், டோக்கியோ

பகுப்பு:இந்தியக் கட்டிடக்கலை
பகுப்பு:இசுலாமியக் கட்டிடக்கலை
பகுப்பு:சமாதிக் கட்டிடங்கள்
தேங்காய் நண்டு

**தேங்காய் நண்டு** (*coconut crab*) என்பது உலகின் இன்று வாழும் மிகப் பெரிய கணுக்காலி உயிரினம் ஆகும். இவை 10 கால்களையும் மற்றும் ஓட்டினாலான உடலமைப்பையும் கொண்டது.  இவை சுமார் 40 செமீ நீளமும், 4.1 கிகி நிறையும் உடையவை.  இவை மரங்களின் மீது, குறிப்பாக தென்னை மரங்களின் மீது ஏற வல்லவை. இந்த நண்டினங்கள் இந்தியப் பெருங்கடல் மற்றும் பசிபிக் பெருங்கடலுக்குட்பட்ட தீவுகளில் மட்டும் காணப்படுகின்றன‌. இவ்வகை நண்டுகள் கடலில் முட்டையிடும். சில நாள்களுக்குப் பின்னர் முட்டையில் இருந்து வெளிவரும் குஞ்சுகள், சிப்பி மற்றும் சங்குகளில் ஒட்டிக் கொண்டு வாழத் தொடங்கும். ஓரளவுக்கு வளர்ச்சி அடைந்த பின்னர், நிலத்தில் குழிகளைத் தோண்டி, அதில் தேங்காய் நார்களைப் பரப்பி வாழும்.

thumb|right|100pxl|போறா-போறா தீவுகளில் தேங்காய் நண்டுகள்
இந்திய பெருங்கடலில் ஆஸ்திரேலியாவின் ஒரு பகுதியான கிருஸ்த்மஸ் தீவில் வாழும் இந்த வகை நண்டுகள்  3 அடிகள் நீளத்துடன், 4 கிலோ எடைகள் கொண்டதாக உள்ளது. இது தன் ஒரு காலால் ஒரு தேங்காயை உடைக்கும் திறன் படைத்ததாக உள்ளது.
## மேற்கோள்கள்

பகுப்பு:நண்டுகள்
வெங்காயத்தாள்

**வெங்காயத்தாள்** (*Allium fistulosum*) வெங்காயக் குடும்பத்தைச் சார்ந்த இலை மரக்கறி ஆகும்.  இது கிழக்காசிய சமையலில் பெரிதும் பயன்படுத்தப்படுகிறது.  தமிழர் சமையலில் இதை வறுக்க, சுவையூட்ட பயன்படுத்துவர்.

பகுப்பு:காய்கறிகள்
பகுப்பு:வெங்காயத் தாவரப்பேரினம்

## மேற்கோள்கள்
சீனப் பொதுவுடமைக் கட்சியின் தேசிய பேராயம்

right|100px
**சீனப் பொதுவுடமைக் கட்சியின் தேசிய பேராயம்** *(National Congress of the Communist Party of China)* என்பது சீனப் பொதுவுடமைக் கட்சியின் ஒரு முதன்மை அலகு. கருத்தியல் நோக்கில் அதிக அதிகாரம் உடைய அமைப்பு. நடைமுறையில் இந்த பேராயம் கூட முன்பு முக்கிய முடிவுகள் எடுக்கப்பட்டு, இங்கு முடிவுகள் உறுதி செய்யப்படும். சுமார் 2000 உறுப்பினர்கள் இதில் பங்கெடுப்பார்கள். இது ஏறத்தாழ ஐந்து ஆண்டுகளுக்கு ஒருமுறை கூடும்.

பகுப்பு:சீன அரசியல்
பகுப்பு:சீனப் பொதுவுடமைக் கட்சி
சீனப் பொதுவுடமைக் கட்சியின் நடுவண் செயற்குழு

**சீனப் பொதுவுடமைக் கட்சியின் நடுவண் செயற்குழு** (*Central Committee of the Chinese Communist Party*) என்பது சீனப் பொதுவுடமைக் கட்சியில் அதி உயர் அதிகாரம் கொண்ட அமைப்பு. சுமார் 300 வரையான உறுப்பினர்கள் இதை கொண்டுள்ளது. இவ்வுறுப்பினர்கள் சீனப் பொதுவுடமைக் கட்சியின் தேசிய பேராயத்தால் தேர்தெடுக்கப்படுகின்றனர். இதுவே முக்கிய கொள்கை தீர்மானங்களை ஆராய்ந்து முன்மொழிகிறது. இந்த குழுவே சீனப் பொதுவுடமைக் கட்சியின் அரசியல் பணியகத்தின் (*Politburo of the Communist Party of China*) 24 உறுப்பினர்களை தேர்தெடுத்து வந்துள்ளது.
## இதனையும் காண்க
* சீனப் பொதுவுடமைக் கட்சி
* சீனப் பொதுவுடமைக் கட்சியின் தேசிய பேராயம்
* சீனப் பொதுவுடமைக் கட்சியின் செயலகம்
*சீனப் பொதுவுடமைக் கட்சியின் அரசியல் பணியகம்
* சீனா மத்திய இராணுவ ஆணையம்
* தேசிய மக்கள் பேராயம்
* சீன மக்கள் குடியரசின் அரச மன்றம்
* சீனப் பண்பாட்டுப் புரட்சி

## மேற்கோள்கள்

பகுப்பு:சீன அரசியல்
பகுப்பு:சீனப் பொதுவுடமைக் கட்சி
சோ என்லாய்

**சோ என்லாய்** (1898-1976) சீன மக்கள் குடியரசின் முதல் பிரதமராக 1949 தொடக்கம் 1976 அவரின் இறப்பு வரை பணியாற்றினார். சீனப் பொதுவுடமைக் கட்சியின் எழுச்சியிலும், சீனாவின் பொருளாதார வளர்ச்சியிலும் இவரது பங்களிப்பு முக்கியமானது. மா சே துங்கின் உறுதியான ஆதரவாளராக இருந்தாலும், இவர் ஒரு மிதவாதியாகவும், காரியவாதியாகவும் கருதப்படுகிறார். இவரின் இறப்பின் பின் இவரது இணைச் செயற்பாட்டாளர் டங் சியாவுபிங் பிரதமர் ஆனார். இவர் சீனாவின் இறுகிய பொதுவுடமைக் கொள்கைகளைத் தளர்த்தி, திறந்த சந்தை கொள்கைகளை அறிமுகப்படுத்தி, சீனாவின் பொருளாதார எழுச்சிக்கு வித்திட்டார்.

பகுப்பு:சீனத் தலைவர்கள்
பகுப்பு:1898 பிறப்புகள்
பகுப்பு:1976 இறப்புகள்
சங் கை செக்

**சங் கை செக்** (1887–1975) சீனாவின் ஒரு முக்கியத் தலைவர்களில் ஒருவராக விளங்கியவர். 1925 ம் ஆண்டு சுன் இ சியன் இறப்பின் பின்பு குவோமின்டாங் கட்சியின் தலைமை அதிகாரத்தைக் கைப்பெற்றினார். இவர் சீனக் குடியரசின் படைத்துறைத் தலைவராக 1928 இருந்து 1948 வரை பணியாற்றினார். இக் காலப் பகுதியின் சீனாவின் warlords கட்டுப்படுத்தி சீனாவை ஒற்றுமைப்படுத்த முயற்சி செய்தார். இரண்டாவது சீன-நிப்பானிய போரில் சீனப் படைகளுக்கு தலைமை தாங்கி வெற்றி பெற்றார். 1945 நிப்பான் சரணைந்த பின்னர் மாவின் பொதுவுடமைவாதிகளுக்கும், சங் கை செக் வின் தேசியவாதிகளுக்கும் இடையே நடைபெற்ற போரில் இவர் தோல்வி தழுவி தாய்வான் சென்றார்.

## மேற்கோள்கள்


பகுப்பு:சீனத் தலைவர்கள்
பகுப்பு:1887 பிறப்புகள்
பகுப்பு:1975 இறப்புகள்
சீன மக்கள் குடியரசின் அரச மன்றம்

**சீன மக்கள் குடியரசின் அரச மன்றம்** என்பது சீன அரசின் முதன்மை நிர்வாக அலகு. பிரதமர் தலைமை தாங்கும் இந்த அமைப்பில் பல்வேறு அரச துறைகளைச் சார்ந்த 50 வரையான தலைமைப் பணியாளர்கள் உள்ளனர். சீன அரசியலில் சீனப் பொதுவுடமைக் கட்சி, மக்கள் விடுதலை இராணுவம் ஆகியவற்றுடன் இணையாக இது ஒரு முக்கிய இடத்தைப் பெறுகிறது. 
## இதனையும் காண்க
* சீனப் பொதுவுடமைக் கட்சி
* சீனப் பொதுவுடமைக் கட்சியின் தேசிய பேராயம்
* சீனப் பொதுவுடமைக் கட்சியின் நடுவண் செயற்குழு
* சீனப் பொதுவுடமைக் கட்சியின் அரசியல் பணியகம்
* சீனப் பொதுவுடமைக் கட்சியின் மத்தியக் குழுவின் செயலகம்
* சீன மத்திய இராணுவ ஆணையம்
* மக்கள் விடுதலை இராணுவம்

பகுப்பு:சீன அரசு
வட சென்னை மக்களவைத் தொகுதி

**வட சென்னை மக்களவைத் தொகுதி** (*Chennai North Lok Sabha constituency*) தமிழ்நாட்டின், 39 மக்களவைத் தொகுதிகளுள், 2வது தொகுதி ஆகும்.

## தொகுதி மறுசீரமைப்பு
2008 ஆம் ஆண்டு செய்யப்பட்ட மறுசீரமைப்பிற்கு முன் வட சென்னை மக்களவைத் தொகுதியில், இராயபுரம், துறைமுகம், டாக்டர் ராதாகிருஷ்ணன் நகர், பெரம்பூர் (தனி), திருவொற்றியூர், வில்லிவாக்கம் ஆகிய சட்டமன்றத் தொகுதிகள் இருந்தன. மறுசீரமைப்பின்போது பெரம்பூர் பொதுத் தொகுதியாக மாற்றப்பட்டது. வில்லிவாக்கம் பிரிக்கப்பட்டு கொளத்தூர், திரு.வி.க.நகர் (தனி) எனும் சட்டமன்றத் தொகுதிகள் உருவாக்கப்பட்டன.

## சட்டமன்ற தொகுதிகள்
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:

# திருவொற்றியூர்
# ராதாகிருஷ்ணன் நகர்
# பெரம்பூர்
# கொளத்தூர்
# திரு.வி.க. நகர் (தனி)
# இராயபுரம்

## வென்றவர்கள்

## வாக்காளர்கள் எண்ணிக்கை

## வாக்குப்பதிவு சதவீதம்

## 18-ஆவது மக்களவைத் தேர்தல் (2024)
#### முக்கிய வேட்பாளர்கள்

## 17-ஆவது மக்களவைத் தேர்தல் (2019)
இந்தத் தேர்தலில் 10 வேட்பாளர்கள் கட்சி சார்பாகவும் மற்றும் 13 வேட்பாளர்கள் சுயேட்சையாகவும் என மொத்தம் 23 வேட்பாளர்கள் போட்டியிட்டனர். இதில் திமுக வேட்பாளர் கலாநிதி வீராசாமி, தேமுதிக வேட்பாளரான, அழகாபுரம் ஆர். மோகன்ராஜை, 4,61,518 வாக்குகள் வேறுபாட்டில் தோற்கடித்தார்.

## 16 ஆவது மக்களவைத் தேர்தல் (2014)
#### முக்கிய வேட்பாளர்கள்

## 15 ஆவது மக்களவை தேர்தல் (2009)
29 வேட்பாளர்கள் போட்டியிட்டதில் திமுகவின், டி. கே. எஸ். இளங்கோவன் சிபிஐ-யின் தா. பாண்டியனை 19,153 வாக்குகள் வேறுபாட்டில் வென்றார்.

## 14 ஆவது மக்களவை தேர்தல் (2004)
வெற்றிக்கான வாக்குகள் வித்தியாசம் = 2,53,539 வாக்குகள்.

## மேற்கோள்கள்

## வெளி இணைப்பு
* வட சென்னை மக்களவை
அரக்கோணம் மக்களவைத் தொகுதி

**அரக்கோணம் மக்களவைத் தொகுதி** (*Arakkonam Lok Sabha constituency*) தமிழ்நாட்டின், 39 மக்களவைத் தொகுதிகளுள், 7வது தொகுதி ஆகும்.

## தொகுதி மறுசீரமைப்பு
தொகுதி மறுசீரமைப்புக்குப் முன்பிருந்த சட்டமன்றத் தொகுதிகள் - பள்ளிப்பட்டு, அரக்கோணம் (தனி), சோளிங்கர், இராணிப்பேட்டை, ஆற்காடு, செய்யார் ஆகிய தொகுதிகள் இருந்தன.

## சட்டமன்ற தொகுதிகள்
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:

# திருத்தணி
# அரக்கோணம் (தனி)
# சோளிங்கர்
# காட்பாடி
# இராணிப்பேட்டை
# ஆற்காடு

## வென்றவர்கள்

 
இங்கு காங்கிரசு ஐந்து முறையும், தமாகா, அதிமுக, பாமக ஆகியவை தலா ஒரு முறையும் திமுக நான்கு முறையும் வென்றுள்ளன. 14வது மக்களவைத் தேர்தலில் இந்தத் தொகுதியில் வெற்றி பெற்ற அர. வேலு இரயில்வே இணை அமைச்சராக இருந்தார்.

## வாக்காளர்கள் எண்ணிக்கை

### வாக்குப்பதிவு சதவீதம்

## 18-ஆவது மக்களவைத் தேர்தல் (2024)

## 17-ஆவது மக்களவைத் தேர்தல் (2019)
இத்தேர்தலில் 6 வேட்பாளர்கள் கட்சி சார்பாகவும் மற்றும் 13 வேட்பாளர்கள் சுயேட்சையாகவும் என மொத்தம் 19 வேட்பாளர்கள் போட்டியிட்டனர். இதில் திராவிட முன்னேற்றக் கழகத்தை சேர்ந்த வேட்பாளர் எஸ். ஜெகத்ரட்சகன், பாமகவின் ஏ. கே. மூர்த்தியை 3,28,956 வாக்குகள் வேறுபாட்டில் வென்றார்.

## 16 ஆவது மக்களவைத் தேர்தல் (2014)

## 15 ஆவது மக்களவைத் தேர்தல் (2009)
20 வேட்பாளர்கள் போட்டியிட்டதில், திமுகவின் எஸ். ஜெகத்ரட்சகன், பாமகவின் அர. வேலுவை, 109,796 வாக்குகள் வேறுபாட்டில் தோற்கடித்தார்.

## மேற்கோள்கள்
இராசிபுரம் மக்களவைத் தொகுதி

**இராசிபுரம்** (*Rasipuram Lok Sabha constituency*) தொகுதி மறுசீரமைப்புக்கு முன் தமிழ்நாட்டில் இருந்த மக்களவைத் தொகுதிகளுள் ஒன்றாகும்.

இங்கு காங்கிரசு கட்சியை சார்ந்த தேவராசன் ஐந்து முறை வென்றுள்ளார். கடைசியாக இராசிபுரம் தொகுதியின் மக்களவை உறுப்பினர் காங்கிரசுக் கட்சியின் இராணி. இராசிபுரத்தில் ஆறுமுறை காங்கிரசு வென்றுள்ளது, அதிமுக இரண்டு முறையும், தமாகா ஒரு முறையும் வென்றுள்ளன.

தொகுதி மறு சீரமைப்பிற்கு பின் இராசிபுரம் தொகுதி நீக்கப்பட்டு விட்டது. இதற்கு பதிலாக புதியதாக உருவாகியுள்ள தொகுதி நாமக்கல்.

## தொகுதியில் அடங்கியுள்ள சட்டமன்றத் தொகுதிகள்

இதில் அடங்கும் சட்டசபைத் தொகுதிகள்:

1-சின்னசேலம்

2-ஆத்தூர்

3-தலைவாசல்

4-இராசிபுரம்

5-சேந்தமங்கலம்

6-நாமக்கல்

## நாடாளுமன்ற மக்களவை உறுப்பினர்கள்

## 2004 தேர்தல் முடிவு

 
 

பகுப்பு:மறு சீரமைப்பு காரணமாக நீக்கப்பட்ட தமிழக மக்களவைத் தொகுதிகள்

## மேற்கோள்கள்

பகுப்பு:மறு சீரமைப்பு காரணமாக நீக்கப்பட்ட தமிழக மக்களவைத் தொகுதிகள்
செங்கல்பட்டு மக்களவைத் தொகுதி

**செங்கல்பட்டு** தொகுதியில் இடம் பெற்றிருந்த சட்டசபைத் தொகுதிகள் - திருப்போரூர் (தனி), செங்கல்பட்டு, மதுராந்தகம், அச்சரபாக்கம் (தனி), உத்திரமேரூர், காஞ்சிபுரம்.
இதுவரை அதிமுக 5 முறை செங்கல்பட்டு தொகுதியில் வென்றுள்ளது. திமுக, காங்கிரசு தலா 3 முறையும், பாமக இரு முறையும் இங்கு வென்றுள்ளன. இரு முறை சுயேச்சைகள் வெற்றி பெற்றுள்ளனர்.

## தொகுதியில் அடங்கியுள்ள சட்டமன்றத் தொகுதிகள்

1.திருப்போரூர்

2.அச்சரப்பாக்கம்

3.செங்கல்பட்டு

4.காஞ்சிபுரம்

5.உத்திரமேரூர்

6.மதுராந்தகம்

## இங்கு வென்றவர்கள்
*1951 - ஓ.வி.அழகேசன் - காங்கிரசு.
*1957 - ந. சிவராஜ் - சுயேச்சை.
*1957 - ஏ.கிருஷ்ணசாமி - சுயேச்சை.
*1962 - ஓ.வி.அழகேசன் - காங்கிரசு.
*1967 - சி.சிட்டிபாபு - திமுக.
*1971 - சி.சிட்டிபாபு - திமுக.
*1977 - ஆர்.மோகன ரங்கம் (அதிமுக)
*1980 - அன்பரசு - காங்கிரசு.
*1984 - ஜெகத்ரட்சகன் - அதிமுக.
*1989 - காஞ்சி பன்னீர் செல்வம் - அதிமுக.
*1991 - எஸ்.எஸ்.ஆர். ராஜேந்திர குமார் - அதிமுக.
*1996 - கே.பரசுராமன் - திமுக.
*1998 - காஞ்சி பன்னீர் செல்வம் - அதிமுக.
*1999 - அ.கி. மூர்த்தி - பாமக.
*2004 - அ.கி. மூர்த்தி - பாமக.

## 2004 தேர்தல் முடிவு

 
 

## மேற்கோள்கள்

பகுப்பு:மறு சீரமைப்பு காரணமாக நீக்கப்பட்ட தமிழக மக்களவைத் தொகுதிகள்
ஜான் நேப்பியர்

**ஜான் நேப்பியர்** (*John Napier of Merchistoun*; 1 பெப்ரவரி 1550&nbsp;– 4 ஏப்பிரல் 1617) இசுக்காட்லாந்தைச் சேர்ந்த கணிதவியலாளரும், இயற்பியலாளரும், வானியலாளரும் ஆவார். இவர் மடக்கைகள், நேப்பியரின் எலும்புகள் என்ற எண்சட்டம், தசமப் புள்ளிகளைப் பரவலாகப் பயன்படுத்தியமை போன்றவைக்காக இவர் நினைவுகூரப்படுகிறார். நேப்பியரின் பிறந்த இடமான மேர்சிஸ்டன் அரண்மனை தற்போது நேப்பியர் பல்கலைக்கழகத்தின் ஒரு பகுதியாக உள்ளது.

## மேற்கோள்கள்

## வெளி இணைப்புகள்
* Undusting Napier's Bones 
* John Napier 
* John Napier--Short biography and translation of work on logarithms

## வெளி இணைப்புகள்
*

பகுப்பு:1550 பிறப்புகள்
பகுப்பு:1617 இறப்புகள்
பகுப்பு:இசுக்காட்லாந்துக் கணிதவியலாளர்கள்
பகுப்பு:இசுக்காட்லாந்து வானியலாளர்கள்
பகுப்பு:இசுக்காட்லாந்துக் கண்டுபிடிப்பாளர்கள்
பகுப்பு:இசுக்காட்லாந்து இயற்பியலாளர்கள்
வணங்காமண்

right|200px
**வணங்காமண்** என்பது வன்னியில் போரினால் சிக்கியிருக்கும் தமிழ் மக்களுக்கு நிவாரணப் 
பொருட்களையும் மருந்து மற்றும் மருத்துவர்களையும் தாங்கி இலண்டனில் இருந்து 2009 மார்ச் 31 ஆம் நாள் புறப்பட இருக்கும் கப்பல் ஆகும். புலம்பெயர்ந்த ஈழத் தமிழர்களினால் ஏற்பாடு செய்யப்பட்டிருக்கும் இந்தக் கப்பலின் நோக்கம், அவசர மனிதாபிமானத் தேவைகளை அடிப்படையாகக் கொண்டது என அதன் ஏற்பாட்டாளர்கள் தெரிவித்துள்ளனர்.

## மேற்கோள்கள்


## வெளி இணைப்புகள்
* வணங்காமண் இணையத்தளம் 
* அடங்காமண் நோக்கிப் பயணிக்கும் வணங்காமண் சொல்லும் செய்தி என்ன? - சி.இதயச்சந்திரன்
* வணங்கா மண்ணைத் தடுக்க தயார் நிலையில் சிறிலங்கா கடற்படை, ஏப்ரல் 2, 2009
* British celebrities, MPs endorse Mercy Mission to Vanni
* 'வணங்கா மண்' ஒரு பாரதூரமான விடயம்: பிரித்தானிய அரசிடம் சிறிலங்கா தெரிவிப்பு

பகுப்பு:ஈழப் போராட்ட ஆதரவுச் செயற்பாடுகள்
1614

[thumb|240px|right| [ஏப்ரல் 5: போக்கஹொண்டாஸ் ஜோன் ரோல்ஃப் என்பவனைத் திருமணம் புரிந்தாள்.]]
**1614** (**[[ரோம எண்ணுருக்கள்|MDCXIV]]**) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்

* ஏப்ரல் 5 - வேர்ஜீனியாவில் அமெரிக்கப் பழங்குடியினளான போக்கஹொண்டாஸ் ஆங்கிலேய குடியேற்றவாதியான ஜோன் ரோல்ஃப் என்பவனைத் திருமணம் புரிந்தாள்.
* நவம்பர் 19 - ஒசாக்கா மீதான முற்றுகை ஆரம்பமானது.

## நாள் அறியப்படாதவை
* ஜோன் நேப்பியர் மடக்கைகள் குறித்த தமது கண்டுபிடிப்புகளை வெளியிட்டார்.

## பேரரசர்கள்
### விஜயநகரப் பேரரசு
* வெங்கடபதி ராயன் (1586-1614) 
* இரண்டாம் ஸ்ரீரங்கா (1914)
### பாண்டிய மன்னர்கள்
* வரகுணராம பாண்டியன் (1613-1618)

## இலங்கையின் போர்த்துக்கேய ஆளுநர்கள்
* டி. பிரான்சிஸ்கோ டெ மெனெசெஸ் 1613-1614 
* மனுவேல் மாஸ்கரெனஸ் ஹோமெம் 1614-1616

## பிறப்புகள்

## இறப்புகள்

## 1614 நாட்காட்டி

## மேற்கோள்கள்

பகுப்பு:1614
மெக்கானிக்கா

**மெக்கானிக்கா** (*Mechanica*, ; 1736) என்பது லியோனார்டு ஆய்லர் என்ற சுவிட்சர்லாந்தைச் சேர்ந்த கணிதவியலர் இரண்டு பாகங்களில் வெளியிட்ட ஒரு கணித நூலாகும். இது கணிதத்தை ஆளும் இயக்கத்தைப் பகுப்பாய்வு ரீதியாக விவரிக்கிறது. இந்நூலில் இவர் e கணித மாறிலியை பல தசம இலக்கங்களுக்குக் கணித்து வெளியிட்டிருந்தார்.

ஆய்லர் இந்நூலில் பகுப்பாய்வின் நுட்பங்களை உருவாக்கியதோடு, குறிப்பாக பிற்கால வெளியீடுகளில் மாறுபாடுகளின் கணிப்பியல் உட்பட, இயக்கவியலில் உள்ள பல சிக்கல்களுக்கு அதனைப் பயன்படுத்தினார்.

## மேற்கோள்கள்

## வெளி இணைப்புகள்
* Mechanica Vol. 1 [E015] – இலத்தீன்
* Mechanica Vol. 1 – 
* Mechanica Vol. 2 [E016] – இலத்தீன்.
* Mechanica Vol. 2 – 

பகுப்பு:கணித நூல்கள்
பகுப்பு:18-ஆம் நூற்றாண்டு நூல்கள்
தென் சென்னை மக்களவைத் தொகுதி

**தென் சென்னை மக்களவைத் தொகுதி** (*Chennai South Lok Sabha constituency*) தமிழ்நாட்டின், 39 மக்களவைத் தொகுதிகளுள், 3-ஆவது தொகுதி ஆகும்.

## தொகுதி மறுசீரமைப்பு
2008ஆம் ஆண்டில் நடந்த தொகுதி மறுசீரமைப்புக்கு முன்னர் இத்தொகுதியில், தியாகராய நகர், திருவல்லிக்கேணி, மயிலாப்பூர், சைதாப்பேட்டை, ஆலந்தூர், தாம்பரம் ஆகிய சட்டசபைத் தொகுதிகள் இடம் பெற்றன.

## சட்டமன்ற தொகுதிகள்
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:

# விருகம்பாக்கம்
# சைதாப்பேட்டை
# தியாகராய நகர்
# மைலாப்பூர்
# வேளச்சேரி
# சோழிங்கநல்லூர்

## வென்றவர்கள்

* பேரறிஞர் அண்ணா, டி. டி. கிருஷ்ணமாச்சாரி, முரசொலி மாறன், இரா. வெங்கட்ராமன், வைஜயந்தி மாலா பாலி, த.இரா. பாலு ஆகிய புகழ் பெற்றவர்கள் வென்ற தொகுதி இது.
* தென் சென்னை தொகுதி திமுக வசம் அதிக முறை இருந்துள்ளது. மொத்தம் 7 முறை திமுக வென்றுள்ளது. அடுத்தபடியாக இதை காங்கிரசு 5 முறை கைப்பற்றியுள்ளது. இங்கு அதிமுகவுக்கு இரண்டு முறை வெற்றி கிடைத்துள்ளது.

## வாக்காளர்கள் எண்ணிக்கை

## வாக்குப்பதிவு சதவீதம்

## 18-ஆவது மக்களவைத் தேர்தல் (2024)
திமுகவின் தமிழச்சி தங்கப்பாண்டியன், பாஜகவின் தமிழிசை சௌந்தரராஜனை, 226,016 வாக்குகள் வேறுபாட்டில் வென்றார்.

## 17-ஆவது மக்களவைத் தேர்தல் (2019)
இத்தேர்தலில் திராவிட முன்னேற்ற கழகத்தைச் சேர்ந்த தமிழச்சி தங்கப்பாண்டியன், அண்ணா திராவிட முன்னேற்ற கழகத்தைச் சேர்ந்த மருத்துவர் ஜெ. ஜெயவர்த்தனனை 2,62,223 வாக்குகள் வேறுபாட்டில் வென்றார்.

## 16 ஆவது மக்களவைத் தேர்தல் (2014)
அதிமுகவின் மருத்துவர் ஜெ. ஜெயவர்த்தன், திமுகவின் டி. கே. எஸ். இளங்கோவனை, 1,36,625 வாக்குகள் வேறுபாட்டில் வென்றார்.

## 15 ஆவது மக்களவைத் தேர்தல் (2009)
43 வேட்பாளர்கள் போட்டியிட்டதில் அண்ணா திராவிட முன்னேற்ற கழகத்தைச் சேர்ந்த சி. இராஜேந்திரன், திராவிட முன்னேற்ற கழகத்தைச் சேர்ந்த பாரதியை, 33,935 வாக்குகள் வேறுபாட்டில் வென்றார்.

## 14 ஆவது மக்களவை தேர்தல் (2004)
திராவிட முன்னேற்ற கழகத்தைச் சேர்ந்த த. ரா. பாலு, அண்ணா திராவிட முன்னேற்ற கழகத்தைச் சேர்ந்த பதர் சயீதை, 2,20,740 வாக்குகள் வேறுபாட்டில் வென்றார்.

## மேற்கோள்கள்

## வெளியிணைப்புகள்
* ECI, தென் சென்னை
கே. ஆனந்த ராவ்

**கே. ஆனந்த ராவ்** (1893 - 1966) சீனிவாச இராமானுசனுடைய காலத்திய கணித வல்லுனர். இராமானுசன் இளவயதிலேயே இறந்தபிறகு, இருபதாவது நூற்றாண்டின் மூன்றாவது, நான்காவது, ஐந்தாவது பத்தாண்டுகளில்,  அக்காலத்திய சென்னையின் கணிதவானில் ஒரு முன்மாதிரியான விண்மீனாகத் திகழ்ந்ததோடு மட்டுமல்லாமல் பேராசிரியர் வைத்தியநாதசுவாமியுடன், பிற்காலத்தில் வரப்போகும் இந்தியாவின் சிறந்த சில கணிதவல்லுனர்களை உருவாக்கினவர்.

## பிறப்பும் கல்வியும்

சென்னையில் 1893 இல் பிறந்தார். பள்ளியிலும் கல்லூரியிலும் சிறந்து விளங்கினார். 1914 இல் கேம்பிரிட்ஜ் சென்று ஜீ. ஹெச். ஹார்டியின் மாணவராகச் சேர்ந்தார். உயர்ந்த பரிசான ஸ்மித் பரிசைத் தட்டிக்கொண்டார். அங்கு முனைவர் பட்டம் பெற்றபிறகு 1919 இல் சென்னை திரும்பினார்.

## பணிகள்

சென்னையில் வந்ததுமே மாகாணக் கல்லூரியில் பேராசிரியராக எடுத்துக்கொள்ளப்பட்டார். சில ஆண்டுகளுக்குப் பிறகு வைத்தியநாதசுவாமியும் சென்னை வந்து சேர்ந்தார். இருவருமாக சென்னையை கணித ஆய்வுக்கு உகந்த சூழ்நிலை உடையதாகச் செய்தனர். இதனால் அவர்களிருவரும் பல சிறந்த கணிதவியலர்களை உருவாக்க முடிந்தது.

## சாதனைகள்

*பகுவியல் பிரிவில் இந்தியாவிலேயே சிறந்த சிலரில் ஒருவராக மதிக்கப்பட்டவர். உலகப்புகழ் பெற்ற எம்.ஹெச்.ஸ்டோன் இனால் இவருடைய ஆய்வுகள் மிகவும் பாராட்டப்பட்டன.
*திறமைமிக்க ஆசிரியர் என்று பெயர் எடுத்தார்.
*ஹார்டியின் 'ஒருங்காத சரங்கள்' (Divergent series) என்ற நூலில், ஆனந்தராவ் தேற்றம் என்று பெயர் சூட்டப்பட்ட தேற்றமுள்ளது.
*அவரிடம் பயிற்சி பெற்று பிற்காலத்தில் சிறந்த கணித வல்லுனராக முதிர்ந்தவர்களில் சிலர்:
**கே. சந்திரசேகரன் (TIFR Mumbai)
**வி. கணபதி அய்யர் (அண்ணாமலை பல்கலைக்கழகம்)
**எஸ். மீனாட்சிசுந்தரம் (ஆந்திரா பல்கலைக்கழகம்)
**எஸ்.எஸ். பிள்ளை (எண் கோட்பாட்டில் சாதனைகள் புரிந்து கணித உலகப்புகழடைந்தவர்)
**ஸி.டீ. ராஜகோபால் (ராமானுசன் கணித நிறுவனம், சென்னை)
**டீ. விஜயராகவன் (ஆந்திரா பல்கலைக்கழகம்)

## உசாத்துணைகள்
*Historical notes by M.S. Raghunathan, Current Science Vol.85 No.4, 25 Aug 2003 pp.&nbsp;526–536.

பகுப்பு:இந்தியக் கணிதவியலாளர்கள்
பகுப்பு:தமிழ் கணிதவியலாளர்கள்
பகுப்பு:இந்திய அறிவியலாளர்கள்
இரிடியம் செயற்கைக் கோள்

**இரிடியம் செயற்கைக் கோள்கள்** ஐக்கிய அமெரிக்காவின் மேரிலாண்டில் பதீஸ்டாவைத் தலைமையகமாகக் கொண்டுள்ள ஓர் வணிக நிறுவனத்தினால் நிர்வாகிக்கப்படுகின்றது. தற்பொழுது 66 தொடர்பில் இருக்கும் செயற்கைக் கோள்களைக் கொண்டுள்ளது. இதிலுள்ள ஓர் குணாதியசம் என்னவென்றால் உலகின் துருவப்பகுதியிலே வேறெந்தப் பகுதியிலேயே முழமையான தொடர்பாடல் வசதிகளைக் கொண்டுள்ளது. இத்திட்டத்தில் 77 செய்மதிகளைப் பாவிப்பதாகவே ஆரம்பத்தில் திட்டமிடப் பட்டிருந்ததால் ஆவர்த்தன அட்டவணையில் 77ஆவது மூலகமான இரிடியத்தின் கருவைச் சுற்றி வரும் இலத்திரன்களைப் போலவே இங்கும் பூமியைச் சுற்றிவரும் செயற்கைக் கோள் என்பதால் பெயரைத் தேர்ந்தெடுக்கபட்டது.

இந்தச் செய்மதிகள் இரவில் மின்மினிப் பூச்சிகளைப் போல வானில் மின்னிக் கொண்டு செல்வதை வைத்து இலகுவாக அடையாளம் காணலாம்.

## சரித்திரம்
இரிடியம் செய்மதிச் சேவையானது 1 நவம்பர் 1998 இல் ஆரம்பிக்கப்பட்டது. இதன் முதலாவது செய்மதிச் சேவயை அன்றைய அமெரிக்கப் பிரதி அதிபர் அல்கோர் ஆரம்பத்து வைத்தார். இதற்கான நிதி, தொழில்நுடப் உதவிகளை மோட்ரோலா நிறுவனம் வழங்கியது. 

10 பெப்ரவரி 2009 இல் இரிடியம் செய்மதிகளுள் ஒன்று சேர்பியாவிற்கு 800 கிலோமிட்டர் மேலே  பழுதடைந்த ரஷ்ய செயற்கைக் கோளுடன் மோதிக் கொண்டது.

பகுப்பு:செயற்கைக் கோள்கள்
தேசிய மக்கள் பேராயம்

**தேசிய மக்கள் பேராயம்** என்பது சீனாவின் உயர் அதிகாரம் பெற்ற சட்டமன்றம் ஆகும். இதர பல நாடுகள் போல் அல்லாது இதுவே சீனாவின் ஒரே சட்டமன்றம். இதன் உறுப்பினர்கள் பெரும்பான்மையாக சீனப் பொதுவுடமைக் கட்சியினால் தீர்மானிக்கப்படுகிறார்கள். 

இந்த உறுப்பினர்கள் பல் நிலை தேர்தல் முறையால் தேர்தெடுக்கப்படுகிறார்கள். மாகாண மக்கள் பேராயங்களால் இவர்கள் தேர்வு செய்யப்படுகிறார்கள். மாகாண பேராய உறுப்பினர்கள் மேலும் கீழ் நிலை பேராயங்களால் தேர்வு செய்யப்படுகிறார்கள். ஊர்களின் பேராய உறுப்பினர்கள் நேரடியாக தேர்வு செய்யப்படுகிறார்கள்.

பகுப்பு:சீன அரசு
சியான் செமீன்

**சியான் செமீன்** (*Jiāng Zémín*; 17 ஆகத்து 1926 – 30 நவம்பர் 2022) ஒரு சீன அரசியல்வாதி ஆவார். இவர் 1989 முதல் 2002 வரை சீனப் பொதுவுடமைக் கட்சியின் பொதுச் செயலாளராகவும், 1989 முதல் 2004 வரை மத்திய இராணுவ ஆணையத்தின் தலைவராகவும், 1993 முதல் 2003 வரை சீனாவின் அரசுத்தலைவராகவும் பணியாற்றினார். மா சே துங், டங் சியாவுபிங், சீ சின்பிங் என்ற வரிசையில் சியான் சீனத் தலைமையின் மூன்றாம் தலைமுறையின் முக்கியத் தலைவராக இருந்தார்.

1989 தியனன்மென் சதுக்க எதிர்ப்புகள், படுகொலைகளைத் தொடர்ந்து சமரச வேட்பாளராக சியான் எதிர்பாராதவிதமாக ஆட்சிக்கு வந்தார். மாணவர் இயக்கத்திற்கான ஆதரவிற்காக சாவோ சியாங் பதவி நீக்கம் செய்யப்பட்ட பின்னர் கட்சியின் பொதுச் செயலாளராக சியான் செமீன் நியமிக்கப்பட்டார். அப்போது, சாங்காய் நகரின் கட்சித் தலைவராக சியான் இருந்தார். சீன அரசியலில் "எட்டு முதியவர்களின்" ஈடுபாடு படிப்படியாகக் குறைந்ததால், சியான் 1990களின் போது நாட்டில் "முக்கிய தலைவராக" ஆவதற்கு தனது அதிகாரத்தை ஒருங்கிணைத்துக்கொண்டார். 1992 இல் டங் சியாவுபிங்கின் தெற்கு சுற்றுப்பயணத்தால் வலியுறுத்தப்பட்டதன் படி, அந்த ஆண்டின் பிற்பகுதியில் நடைபெற்ற 14வது கட்சி தேசியப் பேரவையின் போது சியான் தனது உரையில் "சோசலிச சந்தைப் பொருளாதாரம்" என்ற சொல்லை அதிகாரப்பூர்வமாக அறிமுகப்படுத்தினார், இது "சீர்திருத்தத்தைத் திறந்த நிலையில்" வைத்திருக்கத் துரிதப்படுத்தியது.

சியானின் தலைமையின் கீழ், சந்தைச் சீர்திருத்தங்களின் தொடர்ச்சியுடன் சீனா கணிசமான பொருளாதார வளர்ச்சியை அடைந்தது. 1997 இல் ஐக்கிய இராச்சியத்தில் இருந்து ஆங்காங்கைத் திரும்பப் பெற்றமை, 1999 இல் போர்த்துகலில் இருந்து மக்காவைத் திரும்பப் பெற்றமை, மற்றும் வெளி உலகத்துடன் அதன் உறவுகளை மேம்படுத்தியமை இவரது காலத்தில் நடந்தேறியது, அதே வேளை பொதுவுடமைக் கட்சி நாட்டின் மீதான அதன் இறுக்கத்தையும் தக்க வைத்துக் கொண்டது. பாலுன் காங் இயக்கத்தின் ஒடுக்குமுறை உட்பட மனித உரிமை மீறல்கள் தொடர்பாகவும் சியான் விமர்சனங்களை எதிர்கொண்டார். "மூன்று பிரதிநிதிகள்" என்று அழைக்கப்படும் கட்சிக் கோட்பாட்டிற்கான அவரது பங்களிப்புகள் 2002 இல் பொதுவுடமைக் கட்சியின் அரசியலமைப்பில் எழுதப்பட்டன. சியான் 2002 முதல் 2005 வரை தனது அதிகாரப்பூர்வ தலைமைப் பதவிகளில் இருந்து படிப்படியாக விலகி வந்தார். இப்பதவிகளுக்கு கூ சிங்தாவ் நியமிக்கப்பட்டார், இருப்பினும் இவர் பின்னாள் வரை பல விவகாரங்களில் செல்வாக்கு செலுத்தினார். சியான் செமீன் 2022 நவம்பர் 30 அன்று, இரத்தப் புற்றுநோய் மற்றும் பல உறுப்பு செயலிழப்பால் இறந்தார்.

## மேற்கோள்கள்

## வெளி இணைப்புகள்
*
*

பகுப்பு:1926 பிறப்புகள்
பகுப்பு:2022 இறப்புகள்
பகுப்பு:புற்றுநோயால் இறந்தவர்கள்
பகுப்பு:சீனத் தலைவர்கள்
கோயம்புத்தூர் மக்களவைத் தொகுதி

**கோயம்புத்தூர் மக்களவைத் தொகுதி** (*Coimbatore Lok Sabha constituency*) தமிழ்நாட்டின், 39 மக்களவைத் தொகுதிகளுள், 20-ஆவது தொகுதி ஆகும்.

## தொகுதி மறுசீரமைப்பு
தொகுதி மறுசீரமைப்புக்கு முன்னர் இருந்த சட்டமன்றத் தொகுதிகள் - சிங்காநல்லூர், கோவை மேற்கு, கோவை கிழக்கு, பேரூர், பல்லடம், திருப்பூர். முன்பிருந்த பேரூர் மற்றும் திருப்பூர் ஆகிய சட்டமன்றத் தொகுதிகள் நீக்கப்பட்டன. சூலூர், கவுண்டம்பாளையம் ஆகியவை புதிதாக உருவாக்கப்பட்ட சட்டமன்றத் தொகுதிகள் ஆகும்.

## சட்டமன்றத் தொகுதிகள்
இம்மக்களவைத் தொகுதியில் மொத்தம் 6 சட்டமன்றத் தொகுதிகள் அடங்கியுள்ளன. அவை:

# பல்லடம்
# சூலூர்
# கவுண்டம்பாளையம்
# கோயம்புத்தூர் வடக்கு
# கோயம்புத்தூர் தெற்கு
# சிங்காநல்லூர்

## இங்கு வென்றவர்கள்

^இடைத் தேர்தல்

## வாக்காளர்களின் எண்ணிக்கை

## வாக்குப்பதிவு சதவீதம்

## 18-ஆவது மக்களவைத் தேர்தல் (2024)

 

## 17-ஆவது மக்களவைத் தேர்தல்(2019)
### வாக்காளர் புள்ளி விவரம்

### முக்கிய வேட்பாளர்கள்
இத்தேர்தலில், 6 வேட்பாளர்கள் கட்சி சார்பாகவும் மற்றும் 8 வேட்பாளர்கள் சுயேட்சையாகவும் என மொத்தம் 14 வேட்பாளர்கள் போட்டியிட்டனர். இதில் சிபிஎம் வேட்பாளர் பி. ஆர். நடராஜன், பாஜக வேட்பாளரான, ராதாகிருஷ்ணனை 1,79,143 வாக்குகள் வேறுபாட்டில் வென்றார்.

## 16-ஆவது மக்களவைத் தேர்தல்
### முக்கிய வேட்பாளர்கள்

## 15-ஆவது மக்களவைத் தேர்தல்
25 வேட்பாளர்கள் போட்டியிட்டதில், மார்க்சிஸ்ட் கம்யூனிஸ்டுக் கட்சியின் பி. ஆர். நடராஜன், காங்கிரசு கட்சியைச் சேர்ந்த இரா. பிரபுவை, 38,664 வாக்குகள் வேறுபாட்டில் வென்றார்.

## 14-ஆவது மக்களவைத் தேர்தல்
கு. சுப்பராயன் (சிபிஐ) – 5,04,981

ச. பொ. இராதாகிருஷ்ணன் (பாஜக) – 3,40,476

வாக்குகள் வித்தியாசம் - 1,64,505

## மேற்கோள்கள்

## உசாத்துணை
* தட்ஸ்தமிழ் 2009 தேர்தல் செய்திகள் 

## வெளியிணைப்புகள்
* ''Close call as BJP, Left slug it out'' மக்களவைத் தேர்தல் 2014 குறித்த ஒரு செய்திக் கட்டுரை (முன்னோட்டம்)
தருமபுரி மக்களவைத் தொகுதி

**தருமபுரி மக்களவைத் தொகுதி** (*Dharmapuri Lok Sabha constituency*) தமிழ்நாட்டின், 39 மக்களவைத் தொகுதிகளுள் 10வது தொகுதி ஆகும்.

## தொகுதி மறுசீரமைப்பு
2008 ஆம் ஆண்டில் செய்யப்பட்ட தொகுதி மறுசீரமைப்புக்கு முன்புவரை, தருமபுரி மக்களவைத் தொகுதியில் அரூர் (தனி), மொரப்பூர், தருமபுரி, பென்னாகரம், மேட்டூர், தாரமங்கலம் ஆகிய சட்டமன்றத் தொகுதிகள் இருந்தன.

## சட்டமன்ற தொகுதிகள்
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:

# பாலக்கோடு
# பென்னாகரம்
# தருமபுரி
# பாப்பிரெட்டிப்பட்டி
# அரூர் (தனி)
# மேட்டூர்

## வென்றவர்கள்

## வாக்காளர்கள் எண்ணிக்கை

## வாக்குப்பதிவு சதவீதம்

## 18-ஆவது மக்களவைத் தேர்தல் (2024)

 

## 17-ஆவது மக்களவைத் தேர்தல் (2019)
### வாக்காளர் புள்ளி விவரம்

### முக்கிய வேட்பாளர்கள்
இத்தேர்தலில் 6 வேட்பாளர்கள் கட்சி சார்பாகவும் மற்றும் 9 வேட்பாளர்கள் சுயேட்சையாகவும் என மொத்தம் 15 வேட்பாளர்கள் போட்டியிட்டனர். இதில் திராவிட முன்னேற்றக் கழகத்தை சேர்ந்த வேட்பாளர் செந்தில்குமார், பாமகவின் அன்புமணி ராமதாசை 70,753 வாக்குகள் வேறுபாட்டில் வென்றார்.

## 16-ஆவது மக்களவைத் தேர்தல் (2014)
### முக்கிய வேட்பாளர்கள்

## 15-ஆவது மக்களவைத் தேர்தல் (2009)
21 வேட்பாளர்கள் போட்டியிட்டதில் திமுகவின் இரா. தாமரைச்செல்வன், பாமகவின் ஆர். செந்திலை 1,35,942 வாக்குகள் வேறுபாட்டில் வென்றார்.

## 14-ஆவது மக்களவைத் தேர்தல் (2004)
ஆர். செந்தில் (பாமக) - 3,97,540.

பு. தா. இளங்கோவன் (பாஜக) - 1,81,450.

வாக்குகள் வேறுபாடு - 2,16,090

## மேற்கோள்கள்

## உசாத்துணை
* தட்ஸ்தமிழ் 2009 தேர்தல் செய்திகள் 

## வெளியிணைப்புகள்
* ''No cakewalk for PMK in Dharmapuri'' - மக்களவைத் தேர்தல் 2014 குறித்த ஒரு செய்திக் கட்டுரை (முன்னோட்டம்)
வற்றாளை

** வற்றாளைக் கிழங்கு** அல்லது சீனிக் கிழங்கு,  சர்க்கரை வள்ளிக் கிழங்கு எனப்படுவது Convolvulaceae குடும்பத்தைச் சார்ந்த ஒரு கிழங்கு ஆகும். இதை அவித்து உண்ணுகையில் இனிப்பாக இருக்கும். பத்தையாக படர்ந்து வளரும் இத்தாவரம், இலங்கை, இந்தியா போன்ற நாடுகளில் இயல்பாக வளரக் கூடியது. இது,  தென் அமெரிக்காவின் வெப்பமண்டலப் பகுதிகளான இன்றைய ஈக்வடாரைப் பூர்வீகமாகக் கொண்டது.
## மேற்கோள்கள்


பகுப்பு:கிழங்குகள்
பகுப்பு:அமெரிக்காக்களில் தோன்றிய பயிர்கள்
பகுப்பு:தமிழ்நாட்டின் தாவரங்கள்
தொல்லியல் அருங்காட்சியகம், ரோப்பார்

**தொல்லியல் அருங்காட்சியகம், ரோப்பார்**, இந்தியாவின் பஞ்சாப் மாநிலத்தில் உள்ள ரோப்பார் என்னும் இடத்தில் அமைந்துள்ள ஒரு அருங்காட்சியகம் ஆகும். இது சண்டிகாரில் இருந்து ரூப்நகருக்குச் செல்லும் சாலையில் சண்டிகாருக்கு வடகிழக்கில் 40 கிலோமீட்டர் தொலைவில், சட்லஜ் ஆற்றங்கரையில் அமைந்துள்ளது. இது 1998 ஆம் ஆண்டில் திறந்து வைக்கப்பட்டது.

ரோப்பாருக்கு அருகாமையில் உள்ள அரப்பா காலத்துத் தொல்லியல் களத்தில் மேற்கொள்ளப்பட்ட அகழ்வாய்வுகளில் கிடைத்த அரும் பொருட்களை வைப்பதற்காக இந்த அருங்காட்சியகம் நிறுவப்பட்டது. விடுதலை பெற்ற இந்தியாவில் கண்டறியப்பட்ட முதல் அரப்பா காலத் தொல்லியல் களம் இதுவேயாகும். இங்கு இடம்பெற்ற அகழ்வாய்வுகள் அரப்பா காலம் முதல் மத்திய காலம் வரையிலான பண்பாட்டுத் தொடர் கண்டறியப்பட்டது.

இந்த அருங்காட்சியகத்தில் அரப்பா காலத்து அரும்பொருட்களுடன், நிறந்தீட்டிய சாம்பல் பாண்டப் பண்பாட்டுக் காலம், சகர்கள் காலம், மௌரியர் காலம், குசாணர் காலம், குப்தர் காலம் ஆகியவற்றைச் சேர்ந்த பொருட்களும் உள்ளன. மாவுக்கல் முத்திரைகள்; செப்பு, வெண்கலம் ஆகிய உலோகங்களில் செய்யப்பட்ட கருவிகள்; சந்திர குப்தரால் வெளியிடப்பட்ட தங்க நாணயங்கள் என்பன இங்குள்ள காட்சிப் பொருட்களுள் அடங்குகின்றன.

## இவற்றையும் பார்க்கவும்
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

## வெளியிணைப்புகள்
* இந்தியத் தொல்லியல் ஆய்வகத்தின் இணையத்தளத்தில்

பகுப்பு:பஞ்சாப் (இந்தியா) அருங்காட்சியகங்கள்
பகுப்பு:தொல்லியல் அருங்காட்சியகங்கள்
தொல்லியல் அருங்காட்சியகம், புத்தகாயா

**தொல்லியல் அருங்காட்சியகம், புத்தகாயா**, இந்தியாவின் பீகார் மாநிலத்தில், காயா மாவட்டத்தில் அமைந்துள்ள ஒரு அருங்காட்சியகம் ஆகும். இதி 1956 ஆம் ஆண்டு நிறுவப்பட்டது. இங்குள்ள அரும்பொருட்கள், இரண்டு காட்சிக்கூடங்கள், இரண்டு விறாந்தைகள், ஒரு திறந்த வெளி முற்றம் ஆகியவற்றில் காட்சிக்கு வைக்கப்பட்டுள்ளன. பாலர் காலத்தைச் சேர்ந்த இந்து, பௌத்த மதங்கள் சார்ந்த வெண்கலம், கல் முதலியவற்றால் செய்யப்பட்ட சிலைகள்; பௌத்த மதம் சார்ந்த சிற்பப் பலகைகள், இராசிக் குறியீடுகள் செதுக்கப்பட்ட கைப்பிடிச் சுவர்கள் என்பன இங்குள்ளவற்றுள் குறிப்பிடத்தக்கவை.

முதல் காட்சிக்கூடம், நின்ற நிலையில் உள்ள இயக்கி ஒருத்தியின் சிலை, முடிசூட்டப்பட்ட புத்தர், மைத்திரேயர், புத்தர் சிலைகள், மஞ்சுசிரி நின்ற நிலையிலான சிலை போன்ற பொருட்களைக் கொண்டுள்ளது. இரண்டாம் காட்சிக்கூடத்தில் எழுகன்னிகைகள், திக்குப்பாலர்கள், திருமாலின் தசாவதாரம் ஆகியவற்றைக் காட்டும் இந்து, பௌத்தத் தொடர்புள்ள சிற்பங்கள் உள்ளன.

## இதனையும் காண்க
## [[பீகார்]]
* பிகார் அருங்காட்சியகம்
* நாளந்தா தொல்லியல் அருங்காட்சியகம்
* தொல்லியல் அருங்காட்சியகம், வைசாலி
* தொல்லியல் அருங்காட்சியகம், விக்ரம்சீலா
* சந்திரதாரி அருங்காட்சியகம்
* மகாராஜாதிராஜா லட்சுமிஷ்வர் சிங் அருங்காட்சியகம், தர்பங்கா
* இந்தியத் தொல்லியல் துறையின் அருங்காட்சியகங்கள்
*இந்தியாவில் உள்ள அருங்காட்சியகங்களின் பட்டியல்

## வெளியிணைப்புகள்
* இந்தியத் தொல்லியல் ஆய்வகத்தின் இணையத்தளத்தில் 

பகுப்பு:பீகார் அருங்காட்சியகங்கள்
மத்திய சென்னை மக்களவைத் தொகுதி

**மத்திய சென்னை மக்களவைத் தொகுதி** (*Chennai Central Lok Sabha constituency*) தமிழ்நாட்டின், 39 மக்களவைத் தொகுதிகளுள், 4வது தொகுதி ஆகும். இது இந்தியாவின் மிகச்சிறிய தொகுதிகளில் ஒன்றாகும். இம்மக்களவைத் தொகுதியில் 2014 ஆம் ஆண்டு தேர்தலில் முதல் முறையாக, வாக்காளர் சரிபார்க்கும் காகித தணிக்கை சோதனை முறை செய்யப்பட்டது.

## தொகுதி மறுசீரமைப்பு
2008 ஆம் ஆண்டில் செய்யப்பட்ட தொகுதி மறுசீரமைப்புக்கு முன், மத்திய சென்னை மக்களவைத் தொகுதியில் பூங்கா நகர், புரசைவாக்கம், எழும்பூர், அண்ணா நகர், ஆயிரம் விளக்கு, சேப்பாக்கம் ஆகிய சட்டமன்றத் தொகுதிகள் இருந்தன. இவற்றில் தனித் தனி தொகுதிகளாக இருந்து வந்த சேப்பாக்கமும், திருவல்லிக்கேணியும் ஒரே தொகுதியாக்கப்பட்டன. பிரிக்கப்பட்ட வில்லிவாக்கம் தொகுதி, சென்னை மத்திய தொகுதியில் இணைக்கப்பட்டது.

## சட்டமன்ற தொகுதிகள்
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:

# வில்லிவாக்கம்
# எழும்பூர் (தனி)
# துறைமுகம்
# சேப்பாக்கம்-திருவல்லிக்கேணி
# ஆயிரம் விளக்கு
# அண்ணா நகர்

## வென்றவர்கள்

## வாக்காளர்களின் எண்ணிக்கை

## வாக்குப்பதிவு சதவீதம்

## 18-ஆவது மக்களவைத் தேர்தல் (2024)
#### முக்கிய வேட்பாளர்கள்

## 17வது மக்களவைத் தேர்தல் (2019)
இத்தேர்தலில் திமுக வேட்பாளர் தயாநிதி மாறன், பாமக வேட்பாளரான, சாம் பவுலை, 3,01,520 வாக்குகள் வேறுபாட்டில் வென்றார்.

## 16வது மக்களவைத் தேர்தல் (2014)
#### முக்கிய வேட்பாளர்கள்

## 15வது மக்களவைத் தேர்தல் (2009)
37 வேட்பாளர்கள் போட்டியிட்டதில் திமுகவின் தயாநிதி மாறன், அதிமுகவின் முகமது அலி ஜின்னாவை 33,454 வாக்குகள் வேறுபாட்டில் வென்றார்.

## 14வது மக்களவைத் தேர்தல் (2004)
தயாநிதி மாறன் (திமுக) – 3,16,329

பாலகங்கா (அதிமுக) – 1,82,151

வெற்றி வேறுபாடு - 1,34,178 வாக்குகள்.

## மேற்கோள்கள்

## வெளியிணைப்புகள்
* மத்திய சென்னை மக்களவைத் தொகுதி
நீலகிரி மக்களவைத் தொகுதி

**நீலகிரி மக்களவைத் தொகுதி** (*Nilgiris Lok Sabha constituency*), தமிழ்நாட்டின், 39 மக்களவைத் தொகுதிகளுள், 19வது தொகுதி ஆகும். இத்தொகுதியானது, பட்டியல் சாதியினர் மற்றும் பட்டியல் பழங்குடியினருக்காக ஒதுக்கப்பட்ட, ஒரு தனித்தொகுதி ஆகும்.
 
## தொகுதி மறுசீரமைப்பு
தொகுதி மறுசீரமைப்புக்கு முன்பு, மேட்டுப்பாளையம், அவினாசி (தனி), தொண்டாமுத்தூர், குன்னூர் (தனி), உதகமண்டலம், கூடலூர் ஆகிய சட்டமன்றத் தொகுதிகள் இருந்தன. தொகுதி மறுசீரமைப்புக்கு பின்பு, பொதுத்தொகுதியாக இருந்த நீலகிரி தனி தொகுதியாக மாற்றப்பட்டது.

## சட்டமன்றத் தொகுதிகள்
இம்மக்களவைத் தொகுதியில் மொத்தம் 6 சட்டமன்றத் தொகுதிகள் அடங்கியுள்ளன. அவை:

# பவானிசாகர்
# உதகமண்டலம்
# கூடலூர் (தனி)
# குன்னூர்
# மேட்டுப்பாளையம்
# அவினாசி (தனி)

## வென்றவர்கள்

## வாக்காளர்கள் எண்ணிக்கை

## வாக்குப்பதிவு சதவீதம்

## 18-ஆவது மக்களவைத் தேர்தல் (2024)

## 17-ஆவது மக்களவைத் தேர்தல் (2019)
### வாக்காளர் புள்ளி விவரம்

### முக்கிய வேட்பாளர்கள்
இத்தேர்தலில், 4 வேட்பாளர்கள் கட்சி சார்பாகவும் மற்றும் 6 வேட்பாளர்கள் சுயேட்சையாகவும் என மொத்தம் 10 வேட்பாளர்கள் போட்டியிட்டனர். இதில் திமுக வேட்பாளர் ஆ. ராசா, அதிமுக வேட்பாளரான, தியாகராஜனை 2,05,823 வாக்குகள் வேறுபாட்டில் வென்றார்.

## 16-ஆவது மக்களவைத் தேர்தல் (2014)
### முக்கிய வேட்பாளர்கள்

## 15-ஆவது மக்களவைத் தேர்தல் (2009)
14 வேட்பாளர்கள் போட்டியிட்டதில், திமுகவின் ஆ. இராசா, மதிமுகவின் சி. கிருட்டிணனை 86,021 வாக்குகள் வேறுபாட்டில் வென்றார்.

### முக்கிய வேட்பாளர்கள்

## 14-ஆவது மக்களவைத் தேர்தல் (2004)
### முக்கிய வேட்பாளர்கள்
இரா. பிரபு (காங்கிரசு) - 4,94,121.

மாஸ்டர் மதன் (பாஜக) - 2,57,619.

வாக்குகள் வித்தியாசம் - 2,36,502

## மேற்கோள்கள்

## உசாத்துணை
* தட்ஸ்தமிழ் 2009 தேர்தல் செய்திகள்
பொள்ளாச்சி மக்களவைத் தொகுதி

**பொள்ளாச்சி மக்களவைத் தொகுதி** (*Pollachi Lok Sabha constituency*), தமிழ்நாட்டின், 39 மக்களவைத் தொகுதிகளுள் 21வது தொகுதி ஆகும். 

## தொகுதி மறுசீரமைப்பு
தொகுதி மறுசீரமைப்புக்கு முன் இருந்த சட்டசபை தொகுதிகள் கிணத்துக்கடவு, பொள்ளாச்சி, வால்பாறை (தனி), உடுமலைப்பேட்டை, தாராபுரம் (தனி), பொங்கலூர்.

## சட்டமன்ற தொகுதிகள்
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:

# தொண்டாமுத்தூர்
# கிணத்துக்கடவு
# பொள்ளாச்சி
# வால்பாறை (தனி)
# உடுமலைப்பேட்டை
# மடத்துக்குளம் 

## இங்கு வென்றவர்கள்

## வாக்காளர்களின் எண்ணிக்கை
ஜனவரி 10, 2014 அன்று *முதன்மை வாக்காளர் அலுவலர் அலுவலகம், தமிழ்நாடு* வெளியிட்ட பட்டியலின்படி,

## 14வது மக்களவைத் தேர்தல் முடிவுகள்
சி. கிருஷ்ணன் (மதிமுக) – 3,64,988.

ஜி. முருகன் (அதிமுக) – 2,44,067.

வாக்குகள் வித்தியாசம் - 1,20,921

## 15வது மக்களவைத் தேர்தல் முடிவுகள்
22 வேட்பாளர்கள் போட்டியிட்டதில், அதிமுகவின் கி. சுகுமார், திமுகவின் கு. சண்முகசுந்தரத்தை 46,025 வாக்குகள் வேறுபாட்டில் வென்றார்.

## 16வது மக்களவைத் தேர்தல்
### முக்கிய வேட்பாளர்கள்

### வாக்குப்பதிவு

## 17வது மக்களவைத் தேர்தல்(2019)
### வாக்காளர் புள்ளி விவரம்

### முக்கிய வேட்பாளர்கள்
இத்தேர்தலில், 5 வேட்பாளர்கள் கட்சி சார்பாகவும் மற்றும் 9 வேட்பாளர்கள் சுயேட்சையாகவும் என மொத்தம் 14 வேட்பாளர்கள் போட்டியிட்டனர். இதில் திமுக வேட்பாளர் கு. சண்முகசுந்தரம், அதிமுக வேட்பாளரான, சி. மகேந்திரனை 1,75,883 வாக்குகள் வேறுபாட்டில் வென்றார்.

### 18வது மக்களவைத் தேர்தல்(2024)
 

## மேற்கோள்கள்

## உசாத்துணை
* தட்ஸ்தமிழ் 2009 தேர்தல் செய்திகள் 

## வெளி இணைப்புகள்
* ''Pollachi in a churn'' – 2014 மக்களவைத் தேர்தல் குறித்த ஒரு செய்திக் கட்டுரை (முன்னோட்டம்)
திண்டுக்கல் மக்களவைத் தொகுதி

**திண்டுக்கல் மக்களவைத் தொகுதி** (*Dindigul Lok Sabha constituency*), தமிழ்நாட்டின், 39 மக்களவைத் தொகுதிகளுள், 22வது தொகுதி ஆகும்.

## தொகுதி மறுசீரமைப்பு
தொகுதி மறுசீரமைப்புக்கு முன் இருந்த சட்டசபை தொகுதிகள் - திருமங்கலம், உசிலம்பட்டி, நிலக்கோட்டை (தனி), சோழவந்தான், திண்டுக்கல், ஆத்தூர்.

## சட்டமன்றத் தொகுதிகள்
இம்மக்களவைத் தொகுதியில் மொத்தம் 6 சட்டமன்றத் தொகுதிகள் அடங்கியுள்ளன. அவை:

# பழனி
# ஒட்டன்சத்திரம்
# ஆத்தூர்
# நிலக்கோட்டை (தனி)
# நத்தம்
# திண்டுக்கல்

## இங்கு வென்றவர்கள்

### வாக்குப்பதிவு

## 18-ஆவது மக்களவைத் தேர்தல் (2024)

## 17-ஆவது மக்களவைத் தேர்தல் (2019)
### வாக்காளர் புள்ளி விவரம்

### முக்கிய வேட்பாளர்கள்
இத்தேர்தலில், 6 வேட்பாளர்கள் கட்சி சார்பாகவும் மற்றும் 15 வேட்பாளர்கள் சுயேட்சையாகவும் என மொத்தம் 21 வேட்பாளர்கள் போட்டியிட்டனர். இதில் திமுக வேட்பாளர் ப. வேலுச்சாமி, பாமக வேட்பாளரான, ஜோதிமுத்துவை 5,38,972 வாக்குகள் வேறுபாட்டில் வென்றார்.

## 16-ஆவது மக்களவைத் தேர்தல்
### முக்கிய வேட்பாளர்கள்

## 15-ஆவது மக்களவைத் தேர்தல் முடிவுகள்
19 வேட்பாளர்கள் போட்டியிட்டதில், காங்கிரசின் என். எஸ். வி. சித்தன், அதிமுகவின் பி. பாலசுப்ரமணியத்தை 54,347 வாக்குகள் வேறுபாட்டில் வென்றார்.

## 14-ஆவது மக்களவைத் தேர்தல் முடிவுகள்
என். எஸ். வி. சித்தன் - இந்திய தேசிய காங்கிரசு - 4,07,116.

ஜெயராமன் (அதிமுக) - 2,51,945.

வாக்குகள் வேறுபாடு - 1,55,171

## மேற்கோள்கள்

## உசாத்துணை
* தட்ஸ்தமிழ் 2009 தேர்தல் செய்திகள் 

## வெளியிணைப்புகள்
* ''Neck-and-neck race in Dindigul'' - 2014 மக்களவைத் தேர்தல் குறித்த ஒரு செய்திக் கட்டுரை (முன்னோட்டம்)
கிருஷ்ணகிரி மக்களவைத் தொகுதி

**கிருஷ்ணகிரி மக்களவைத் தொகுதி** (*Krishnagiri Lok Sabha constituency*) தமிழ்நாட்டின், 39 மக்களவைத் தொகுதிகளுள் 9வது தொகுதி ஆகும்.

## தொகுதி மறுசீரமைப்பு
2008 ஆம் ஆண்டில் செய்யப்பட்ட தொகுதி மறுசீரமைப்புக்கு முன்புவரை, கிருஷ்ணகிரி மக்களவைத் தொகுதியில் ஓசூர், தளி, காவேரிப்பட்டினம், கிருஷ்ணகிரி, பர்கூர், பாலக்கோடு ஆகிய சட்டமன்றத் தொகுதிகள் இருந்தன.

## சட்டமன்ற தொகுதிகள்
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:

# ஊத்தங்கரை (தனி)
# பர்கூர்
# கிருஷ்ணகிரி
# வேப்பனஹள்ளி
# ஓசூர்
# தளி

## வென்றவர்கள்

## வாக்காளர்கள் எண்ணிக்கை

## வாக்குப்பதிவு சதவீதம்

## 18-ஆவது மக்களவைத் தேர்தல் (2024)

## 17-ஆவது மக்களவைத் தேர்தல் (2019)
### வாக்காளர் புள்ளி விவரம்

### முக்கிய வேட்பாளர்கள்
இந்த தேர்தலில் 4 வேட்பாளர்கள் கட்சி சார்பாகவும் மற்றும் 11 வேட்பாளர்கள் சுயேட்சையாகவும் என மொத்தம் 15 வேட்பாளர்கள் போட்டியிட்டனர். இதில் இந்திய தேசிய காங்கிரசு கட்சியைச் சேர்ந்த வேட்பாளர் ஏ. செல்லகுமார், அதிமுகவின் கே. பி. முனுசாமியை 1,56,765 வாக்குகள் வேறுபாட்டில் வென்றார்.

## 16-ஆவது மக்களவைத் தேர்தல் (2014)
### முக்கிய வேட்பாளர்கள்

## 15-ஆவது மக்களவைத் தேர்தல் (2009)
16 வேட்பாளர்கள் போட்டியிட்டதில் திமுகவின் இ. கோ. சுகவனம், அதிமுகவின் கே. நஞ்சேகவுடுவை, 76,598 வாக்குகள் வேறுபாட்டில் வென்றார்.

## 14-ஆவது மக்களவைத் தேர்தல் (2004)
இ. கோ. சுகவனம் (திமுக) - 4,03,297 வாக்குகள்

நஞ்சே கெளடா (அதிமுக) - 2,84,075 வாக்குகள்

வெற்றி வேறுபாடு - 1,19,222 வாக்குகள்.

## மேற்கோள்கள்

## உசாத்துணை
* தட்ஸ்தமிழ் 2009 தேர்தல் செய்திகள் 

## வெளியிணைப்புகள்
*''Krishnagiri: Where caste vies with Modi factor'' - 2014 இந்திய நாடாளுமன்றத் தேர்தல் குறித்த ஒரு செய்திக் கட்டுரை (முன்னோட்டம்)
தொல்லியல் அருங்காட்சியகம், வைசாலி

**தொல்லியல் அருங்காட்சியகம், வைசாலி**, இந்தியாவின் பீகார் மாநிலத்தின் வைசாலி மாவட்டத்தின், வைசாலி நகரத்தில் உள்ளது. இவ்வருங்காட்சியகத்தை இந்தியத் தொல்லியல் ஆய்வகம்  பராமரிக்கிறது.

இதனைச் சுற்றியுள்ள பகுதிகளில் மேற்கொள்ளப்பட்ட அகழ்வாய்வுகளின்போது பெறப்பட்ட அரும்பொருட்களைக் காட்சிக்கு வைப்பதற்காக இந்த அருங்காட்சியகம் 1971 ஆம் ஆண்டில் அமைக்கப்பட்டது. இது நான்கு காட்சிக்கூடங்களைக் கொண்டது.

இங்கே களிமண்ணால் செய்யப்பட்ட பல வகை உருவங்கள், தாயும் பிள்ளையும், துர்க்கை, புத்தர் போன்ற சிற்பங்கள் என்பன உள்ளன. இவற்றுடன் முத்திரைகள், அணிகலன்களுக்குரிய மணிகள், நாணயங்கள் என்பனவும் இங்கு வைக்கப்பட்டுள்ளன.

## இதனையும் காண்க
* பிகார் அருங்காட்சியகம்
* தொல்லியல் அருங்காட்சியகம், புத்தகாயா
* நாளந்தா தொல்லியல் அருங்காட்சியகம்
* தொல்லியல் அருங்காட்சியகம், விக்ரம்சீலா
* சந்திரதாரி அருங்காட்சியகம்
* மகாராஜாதிராஜா லட்சுமிஷ்வர் சிங் அருங்காட்சியகம், தர்பங்கா
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்களின் பட்டியல்

## வெளியிணைப்புகள்
* இந்தியத் தொல்லியல் ஆய்வகத்தின் இணையத்தளத்தில் 

பகுப்பு:பீகார் அருங்காட்சியகங்கள்
பகுப்பு:தொல்லியல் அருங்காட்சியகங்கள்
பகுப்பு:வைசாலி மாவட்டம்